Boris Põder

Boris Põder (ka Põdder; poksijana hiljem ka Bobby Podder või Potter; 25. jaanuar 1905 Tallinn – märts 1984 New York, USA) oli Eesti ja USA poksija.

Ta hakkas poksima 1922. aastal, kui ta õppis Tallinna Linna I Reaalkoolis. Ta poksis Tallinna Kalevis.

Põder oli kokku kahekordne Eesti meister kergekaalus (kuni 135 naela ehk 61,2 kg) aastatel 1923–1924.

Ta lõpetas 1924. aastal Tallinna Linna Poeglaste Reaalgümnaasiumi ja läks Ameerika Ühendriikidesse. Ta asus elama New Yorki ja võttis 1925. aastal USA kodakondsuse. Ta võistles seal ka harrastajana.

Elukutselisena
Põder poksis oktoobrist 1925 kuni jaanuarini 1928 elukutselisena. Ta pidas kokku 19 kohtumist, võitis neist 5 ja kaotas 12 (neist 3 nokaudiga) kohtumist ning 2 kohtumist jäi viiki.

Viited

Kirjandus
H. M–n. "Eesti poksija ilmameistrite maal. Boris Põdder areneb järjekindlalt". Eesti Spordileht nr 46, 10. detsember 1926. Lk 1 ja 7
A. R–g. "Sõnumeid eestlastest. Boris Põder 50-a.". Vaba Eesti Sõna nr 4, 27. jaanuar 1955. Lk 8 
Rein Pajur. "Poksi lugu". Tallinn 2009. Lk 413

Välislingid
Boris Põdra pilt artiklis "Eesti poksija ilmameistrite maal. Boris Põdder areneb järjekindlalt". Eesti Spordileht nr 46, 10. detsember 1926. Lk 1
Boris Põdra sporditulemused
Boris Põder (Bobby Podder) lehel BoxRec. Inglise keeles

Eesti poksijad
Tallinna Reaalkooli vilistlased
Ameerika Ühendriikide poksijad
Eestlased Ameerika Ühendriikides
Sündinud 1905
Surnud 1984